คือก่อนหน้านี้3เดือนประจำเดือนขาดไปค่ะแต่ตอนนั้นยังไม่เคยมีเพศสัมพันธ์ พอเดือนนี้พึ่งเคยมีอะไรกับแฟนครั้งแรกไม่ใส่ถุง ไม่เสร็จ มีโอกาสตั้งครรภ์เท่าไรคะ
สวัสดีค่ะ การมีเพศสัมพันธ์โดยทำการหลั่งนอก ไม่ใส่ถุงยางอนามัย ยังมีโอกาสตั้งครรภ์ได้อยู่ประมาณ 4-20% ค่ะโดยการที่ประจำเดือนขาดหายไปก่อนหน้านี้ ยังไม่ทราบสาเหตุแน่ชัด ไม่ได้บ่งบอกว่าจะไม่มีโอกาสตั้งครรภ์แนะนำสังเกตรอบเดือน ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ถ้าประจำเดือนไม่มา ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป